Интервю на Мая Данчева с д-р Ивета Недева в предаването ''Закуска на тревата''
To play the media you will need to either update your browser to a recent version or update your Flash plugin.
"Метаболитният синдром или синдрома, известен като синдром Х представлява съвкупност от няколко взаимно свързани рискови фактори. Тези рискови фактори са свързани с повишен риск на захарен диабет и сърдечно съдово заболяване. Тези фактори са - повишено артериално налягане, повишена кръвна захар, повишени нива на триглециридите и затлъстяване", каза за БНР д-р Ивета Недева от Клиниката по ендокринология и болести на обмяната в Александровска болница в София.
По думите ѝ напълняването не говори за метаболитен синдром:
"Затлъстяването представлява прекомерно натрупване на масти. Това прекомерно натрупване на масти може да бъде подкожно, може да бъде и в областта на вътрешните органи - така нареченото висцерално затлъстяване. Това натрупване в областта на вътрешните органи - висцералния тип, тип ябълка или андроиден тип затлъстяване е рисковият, защото повишава риска от развитие на сърдечно-съдово заболяване, захарен диабет, развитие на инсулинова резистентност и свързаните с инсулиновата резистентност по-нататъшни усложнения", допълни за предаването "Закуска на тревата" д-р Ивета Недева.
Тя съобщи, че около 30 % от възрастното население има метаболитен синдром:
"Още по-тревожното е, че този възрастов праг с годините намалява. Метаболитен синдром се наблюдава дори и при подрастващи, и при деца. Заради тези фактори на околната среда, които в последните години оказват особено голямо влияние за затлъстяване и оформянето на разгърнат метаболитен синдром".
Метаболитен синдром (МетС) е комбинация от затлъстяване с други болестни състояния на хомеостазата на мазнините, захарите и белтъчините в организма, която увеличава риска за развитие на сърдечно-съдово заболяване и диабет.